CELEX: 32020D1724
Language: hu
Date: 2020-11-17 00:00:00
Title: A Bizottság (EU) 2020/1724 végrehajtási határozata (2020. november 17.) az Egyesült Királyságban előforduló, a H5N8 altípusba tartozó, magas patogenitású madárinfluenzával kapcsolatos egyes ideiglenes védintézkedésekről szóló (EU) 2020/1654 végrehajtási határozat mellékletének módosításáról (az értesítés a C(2020) 8126. számú dokumentummal történt) (Csak az angol nyelvű szöveg hiteles) (EGT-vonatkozású szöveg)

2020.11.18.   
               
               
                  HU
               
               
                  Az Európai Unió Hivatalos Lapja
               
               
                  L 386/35
               
            
         A BIZOTTSÁG (EU) 2020/1724 VÉGREHAJTÁSI HATÁROZATA
         (2020. november 17.)
         az Egyesült Királyságban előforduló, a H5N8 altípusba tartozó, magas patogenitású madárinfluenzával kapcsolatos egyes ideiglenes védintézkedésekről szóló (EU) 2020/1654 végrehajtási határozat mellékletének módosításáról
         
            
               (az értesítés a C(2020) 8126. számú dokumentummal történt)
            
         
         (Csak az angol nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodás (a kilépésről rendelkező megállapodás) 131. cikkével,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére, összefüggésben a kilépésről rendelkező megállapodás 131. cikkével,
         mivel:
         
                     (1)
                  
                  
                     Az (EU) 2020/1654 bizottsági végrehajtási határozat (3) elfogadására azt követően került sor, hogy az Egyesült Királyság Cheshire megyéjében egy baromfit vagy más fogságban tartott madarakat tartó gazdaságban a H5N8 altípusba tartozó, magas patogenitású madárinfluenza kitörését észlelték, és az Egyesült Királyság illetékes hatósága a 2005/94/EK tanácsi irányelvben (4) előírtaknak megfelelően védő- és megfigyelési körzeteket hozott létre.
                  
               
                     (2)
                  
                  
                     Az (EU) 2020/1654 végrehajtási határozat úgy rendelkezik, hogy az Egyesült Királyság által a 2005/94/EK irányelvnek megfelelően kialakított védő- és megfigyelési körzeteknek legalább a szóban forgó végrehajtási határozat mellékletében védő- és megfigyelési körzetekként felsorolt területeket magukban kell foglalniuk.
                  
               
                     (3)
                  
                  
                     Az (EU) 2020/1654 végrehajtási határozat elfogadása óta az Egyesült Királyság a H5N8 altípusba tartozó, magas patogenitású madárinfluenza egy újabb, Herefordshire megyében lévő barom vagy más fogságban tartó madarat tartó gazdaságban észlelt kitöréséről értesítette a Bizottságot, és meghozta a 2005/94/EK irányelvben előírt szükséges intézkedéseket, beleértve az ezen új kitörés körüli védő- és megfigyelési körzetek létrehozását.
                  
               
                     (4)
                  
                  
                     A Bizottság az Egyesült Királysággal együttműködve megvizsgálta az intézkedéseket, és meggyőződött arról, hogy az Egyesült Királyság illetékes hatósága által létrehozott védő- és megfigyelési körzetek határai elegendő távolságra vannak a H5N8 altípusba tartozó, magas patogenitású madárinfluenza által okozott megerősített új járványkitörés tényleges helyszínén található gazdaságtól.
                  
               
                     (5)
                  
                  
                     Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében az Egyesült Királysággal együttműködve mihamarabb meg kell határozni uniós szinten az Egyesült Királyságban – a 2005/94/EK irányelvnek megfelelően – újonnan létrehozott védő- és megfigyelési körzeteket. Ezért az (EU) 2020/1654 végrehajtási határozat mellékletében az Egyesült Királyság tekintetében felsorolt védő- és megfigyelési körzeteket módosítani kell.
                  
               
                     (6)
                  
                  
                     Ennek megfelelően a Növények, Állatok, Élelmiszerek és Takarmányok Állandó Bizottságának következő üléséig az uniós szintű regionalizáció aktualizálása érdekében módosítani kell az (EU) 2020/1654 végrehajtási határozat mellékletét az Egyesült Királyság által a 2005/94/EK irányelvnek megfelelően létrehozott új védő- és megfigyelési körzetek és az azokban alkalmazandó korlátozások időtartamának módosítása céljából.
                  
               
                     (7)
                  
                  
                     Az (EU) 2020/1654 végrehajtási határozatot ezért ennek megfelelően módosítani kell.
                  
               
                     (8)
                  
                  
                     Tekintettel a H5N8 altípusba tartozó, magas patogenitású madárinfluenza terjedésével kapcsolatos uniós járványügyi helyzet sürgősségére, fontos, hogy az (EU) 2020/1654 végrehajtási határozat mellékletének az e határozattal való módosítása a lehető leghamarabb hatályba lépjen.
                  
               
                     (9)
                  
                  
                     Ezt a határozatot a Növények, Állatok, Élelmiszerek és Takarmányok Állandó Bizottságának következő ülésén felül kell vizsgálni,
                  
               ELFOGADTA EZT A HATÁROZATOT:
         
            1. cikk
            Az (EU) 2020/1654 végrehajtási határozat mellékletének helyébe e határozat mellékletének szövege lép.
         
         
            2. cikk
            Ennek a határozatnak Nagy-Britannia és Észak-Írország Egyesült Királysága a címzettje.
         
         
            Kelt Brüsszelben, 2020. november 17-én.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Bizottság (EU) 2020/1654 végrehajtási határozata (2020. november 6.) az Egyesült Királyságban előforduló, a H5N8 altípusba tartozó, magas patogenitású madárinfluenzával kapcsolatos egyes ideiglenes védintézkedésekről (HL L 372., 2020.11.9., 52. o.).
         
            (4)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
      
      
         
            MELLÉKLET
            
               
                  
                     „MELLÉKLET
                     A. RÉSZ
                     Az 1. cikkben említett védőkörzet:
                     
                                 
                                    Egyesült Királyság
                                 
                                 
                                             A következőket magában foglaló terület:
                                          
                                          
                                             Az alkalmazási időszak vége a 2005/94/EK irányelv 29. cikke (1) bekezdésének megfelelően
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             2020.11.27.
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             2020.12.8.
                                          
                                       
                           B. RÉSZ
                     Az 1. cikkben említett megfigyelési körzet:
                     
                                 
                                    Egyesült Királyság
                                 
                                 
                                             A következőket magában foglaló terület:
                                          
                                          
                                             Az alkalmazási időszak vége a 2005/94/EK irányelv 31. cikkének megfelelően
                                          
                                       
                                             Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                                          
                                          
                                             2020.12.6.
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             2020.11.28-tól 2020.12.6-ig
                                          
                                       
                                             Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                                          
                                          
                                             2020.12.17.
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             2020.12.9-től 2020.12.17-ig
                                          
                                       
                           
               ”